P6_TA(2004)0089

Κοινοτική εγγύηση στην Ευρωπαϊκή Τράπεζα Επενδύσεων *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τη χορήγηση κοινοτικής εγγύησης στην Ευρωπαϊκή Τράπεζα Επενδύσεων για τις ζημίες που απορρέουν από δάνεια που έχουν χορηγηθεί σε ορισμένα είδη σχεδίων στη Ρωσία και στα Δυτικά Νέα Ανεξάρτητα Κράτη (ΔΝΑΚ) (COM(2004)0385 — C6-0073/2004 — 2004/0121(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2004)0385) [1],

- έχοντας υπόψη το άρθρο 308 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0073/2004),

- έχοντας υπόψη τη γνωμοδότηση της Επιτροπής Νομικών Θεμάτων επί της προτεινόμενης νομικής βάσης,

- έχοντας υπόψη τα άρθρα 51 και 35 του Κανονισμού του,

- έχοντας υπόψη την έκθεση της Επιτροπής Προϋπολογισμών και τη γνωμοδότηση της Επιτροπής Εξωτερικών Υποθέσεων (A6-0066/2004),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κινηθεί η διαδικασία συνεννόησης, που προβλέπεται από την κοινή δήλωση της 4ης Μαρτίου 1975, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΠΟΙΗΣΕΙΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Τίτλος

Πρόταση απόφασης του Συμβουλίου για τη χορήγηση κοινοτικής εγγύησης στην Ευρωπαϊκή Τράπεζα Επενδύσεων για τις ζημίες που απορρέουν από δάνεια που έχουν χορηγηθεί σε ορισμένα είδη σχεδίων στη Ρωσία και στα Δυτικά Νέα Ανεξάρτητα Κράτη (ΔΝΑΚ) | Πρόταση απόφασης του Συμβουλίου για τη χορήγηση κοινοτικής εγγύησης στην Ευρωπαϊκή Τράπεζα Επενδύσεων για τις ζημίες που απορρέουν από δάνεια που έχουν χορηγηθεί σε ορισμένα είδη σχεδίων στη Ρωσία, στην Ουκρανία, στη Μολδαβία και στη Λευκορωσία. (Η τροπολογία αυτή εφαρμόζεται σε ολόκληρο το κείμενο.) |

Τροπολογία 2

Πρώτη αιτιολογική αναφορά

έχοντας υπόψη τη Συνθήκη για την ίδρυση της Ευρωπαϊκής Οικονομικής Κοινότητας και ιδίως το άρθρο 308, | έχοντας υπόψη τη Συνθήκη για την ίδρυση της Ευρωπαϊκής Οικονομικής Κοινότητας και ιδίως το άρθρο 181α, |

Τροπολογία 3

Αιτιολογική σκέψη 5

(5) Αυτή η εντολή δανειοδότησης θα υπόκειται αφενός σε κατάλληλους όρους σύμφωνους με τις συμφωνίες υψηλού επιπέδου της ΕΕ για τα πολιτικά και μακροοικονομικά ζητήματα καθώς και με τις συμφωνίες που έχουν συναφθεί με άλλα διεθνή χρηματοπιστωτικά ιδρύματα για τα τομεακά ζητήματα και τα ζητήματα που άπτονται του σχεδίου και αφετέρου σε δίκαιη κατανομή των καθηκόντων μεταξύ της ΕΤΕπ και της ΕΤΑΑ. | (5) Αυτή η εντολή δανειοδότησης θα υπόκειται σε κατάλληλους όρους σύμφωνους με τις πολιτικές της Ευρωπαϊκής Ένωσης και τις συμφωνίες υψηλού επιπέδου της ΕΕ για τα πολιτικά και μακροοικονομικά ζητήματα. Η ΕΤΕπ και η Επιτροπή θα πρέπει να διασφαλίζουν τον αναγκαίο συντονισμό με άλλα διεθνή χρηματοπιστωτικά ιδρύματα για τα τομεακά ζητήματα και τα ζητήματα που άπτονται του σχεδίου. Αυτό μπορεί να συνεπάγεται, συγκεκριμένα, δίκαιη κατανομή των καθηκόντων μεταξύ της ΕΤΕπ, ως θεσμικού οργάνου της Ευρωπαϊκής Ένωσης και των κρατών μελών της, και της Ευρωπαϊκής Τράπεζας Ανασυγκρότησης και Ανάπτυξης (ΕΤΑΑ). |

Τροπολογία 4

Αιτιολογική σκέψη 7

(7) Η Ρωσία και τα ΔΝΑΚ θα πρέπει να ληφθούν πλήρως υπόψη στην ανασκόπηση 2006 της γενικής εντολής της ΕΤΕπ κατ' εφαρμογή της απόφασης 2000/24/EΚ του Συμβουλίου της 22ας Δεκεμβρίου 1999 για την παροχή εγγύησης της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, Χώρες της Μεσογείου, Λατινική Αμερική και Ασία, Νότια Αφρική)· | (7) Η Ρωσία, η Ουκρανία, η Μολδαβία και η Λευκορωσία θα πρέπει να ληφθούν πλήρως υπόψη στην ανασκόπηση 2006 της γενικής εντολής της ΕΤΕπ κατ' εφαρμογή της απόφασης 2000/24/EΚ του Συμβουλίου της 22ας Δεκεμβρίου 1999 για την παροχή εγγύησης της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, Χώρες της Μεσογείου, Λατινική Αμερική και Ασία, Νότια Αφρική). Κατά την εν λόγω ανασκόπηση θα πρέπει επίσης να ληφθούν υπόψη κράτητου Νότιου Καυκάσου και της Κεντρικής Ασίας. |

Τροπολογία 5

Άρθρο 2

Τα επιλέξιμα σχέδια πρέπει να είναι οικονομικά βιώσιμα και να παρουσιάζουν ορισμένο ενδιαφέρον για την Ευρωπαϊκή Ένωση. Οι επιλέξιμοι τομείς είναι το περιβάλλον, καθώς και οι μεταφορές, οι τηλεπικοινωνίες και οι υποδομές ενέργειας που ευρίσκονται στους άξονες προτεραιότητας του διευρωπαϊκού δικτύου (ΔΕΔ) που έχει διασυνοριακές επιπτώσεις για κάποιο κράτος μέλος. | Τα επιλέξιμα σχέδια πρέπει να είναι οικονομικά βιώσιμα και να παρουσιάζουν ορισμένο ενδιαφέρον για την Ευρωπαϊκή Ένωση. Οι επιλέξιμοι τομείς είναι το περιβάλλον, καθώς και οι μεταφορές, οι τηλεπικοινωνίες και οι υποδομές ενέργειας, συμπεριλαμβανομένης της πυρηνικής ασφάλειας, που ευρίσκονται στους άξονες προτεραιότητας του διευρωπαϊκού δικτύου (ΔΕΔ) που έχει διασυνοριακές επιπτώσεις για κάποιο κράτος μέλος. |

Τροπολογία 6

Άρθρο 3, παράγραφος 3, πρώτο εδάφιο, στοιχείο β) και δεύτερο εδάφιο

(β)συνεργασία και, ενδεχομένως, συγχρηματοδότηση μεταξύ της ΕΤΕ και άλλων διεθνών χρηματοπιστωτικών ιδρυμάτων, για να εξασφαλιστεί εύλογος καταμερισμός των κινδύνων και κατάλληλοι όροι για τα σχέδια.Θα υπάρξει δίκαιος καταμερισμός καθηκόντων μεταξύ ΕΤΕ και ΕΤΑΑ. | (β)συνεργασία μεταξύ της ΕΤΕ και άλλων διεθνών χρηματοπιστωτικών ιδρυμάτων, και, όπου είναι δυνατό, λαμβάνοντας υπόψη το καθήκον της ΕΤΕ να υποστηρίζει πολιτικές της ΕΕ, συγχρηματοδότηση με αυτά τα ιδρύματα, για να εξασφαλιστεί εύλογος καταμερισμός των κινδύνων και κατάλληλοι όροι για τα σχέδια.Θα επιδιώκεται κατάλληλος καταμερισμός καθηκόντων μεταξύ ΕΤΕ και ΕΤΑΑ. |

Τροπολογία 7

Άρθρο 4

Οι επιμέρους χώρες καθίστανται επιλέξιμες σύμφωνα με το ανώτατο όριο και στο μέτρο που πληρούν τις ειδικές προϋποθέσεις που είναι σύμφωνες με τις συμφωνίες υψηλού επιπέδου τις οποίες έχει συνάψει η Ευρωπαϊκή Ένωση με τη σχετική χώρα για πολιτικά και μακροοικονομικά ζητήματα. Η Επιτροπή καθορίζει το κατά πόσον η δεδομένη χώρα ικανοποιεί τις ειδικές προϋποθέσεις και ενημερώνει την ΕΤΕ. | Οι επιμέρους χώρες καθίστανται επιλέξιμες σύμφωνα με το ανώτατο όριο και στο μέτρο που πληρούν τις ειδικές προϋποθέσεις που είναι σύμφωνες με τις πολιτικές που ακολουθεί και με τις συμφωνίες υψηλού επιπέδου τις οποίες έχει συνάψει η Ευρωπαϊκή Ένωση με τη σχετική χώρα για πολιτικά και μακροοικονομικά ζητήματα . Η Επιτροπή καθορίζει το κατά πόσον η δεδομένη χώρα ικανοποιεί τις ειδικές προϋποθέσεις και ενημερώνει την ΕΤΕ, αφού έχει ενημερώσει το Ευρωπαϊκό Κοινοβούλιο και το Συμβούλιο και έχει διατυπώσει τους λόγους της. |

Τροπολογία 8

Άρθρο 4α (νέο)

| Άρθρο 4α Μελέτες σκοπιμότητας Η ΕΤΕπ καλείται να εκπονήσει μελέτες σκοπιμότητας για την ενδεχόμενη συμπερίληψη στη γενική εντολή, από το 2007, κρατών του Νότιου Καυκάσου και περιοχών της Κεντρικής Ασίας. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------